Komission tiedonanto Euroopan parlamentille Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisen käsittelyn kannasta muutettuun ehdotukseen Euroopan parlamentin ja neuvoston direktiiviksi energiaan liittyvien tuotteiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin (uudelleenlaadittu) /* KOM/2010/0164 lopull. - COD 2008/0222 */





[pic] | EUROOPAN KOMISSIO | Bryssel 15.4.2010 KOM(2010)164 lopullinen 2008/0222 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisen käsittelyn kannasta muutettuun ehdotukseen Euroopan parlamentin ja neuvoston direktiiviksi energiaan liittyvien tuotteiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin (uudelleenlaadittu) 2008/0222 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisen käsittelyn kannasta muutettuun ehdotukseen Euroopan parlamentin ja neuvoston direktiiviksi energiaan liittyvien tuotteiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin (uudelleenlaadittu) 1. TAUSTAA Ehdotus toimitettiin Euroopan parlamentille ja neuvostolle: KOM (2008) 0778 – 2008/0222 (COD) | 13.11.2008 | Euroopan talous- ja sosiaalikomitea antoi lausuntonsa: | 24.3.2009 | Euroopan parlamentti antoi lausuntonsa ensimmäisessä käsittelyssä: | 5.5.2009 | Alueiden komitea antoi lausuntonsa: | 19.3.2010 | Neuvoston ensimmäisen käsittelyn kanta vahvistettiin: | [14].4.2010 | 2. KOMISSION EHDOTUKSEN TAVOITE Energiankulutusmerkintöjä koskevan direktiivin uudelleenlaatimisen tavoitteena on laajentaa sen soveltamisalaa (joka nykyisellään rajoittuu kodinkoneisiin) siten, että siihen kuuluvat myös kaupan ja teollisuuden tuotteet. Soveltamisalaan lisätään myös sellaiset energiaan liittyvät tuotteet, jotka mahdollistavat energiansäästön käyttönsä aikana, vaikka ne eivät itse kuluta energiaa. Tämän myötä direktiivin soveltamisala vastaa ekologisesta suunnittelusta annetun direktiivin hiljattain laajennettua soveltamisalaa. Yleisenä tavoitteena on varmistaa tuotteiden vapaa liikkuvuus ja tehostaa niiden energiankulutusta (ja muiden olennaisien voimavarojen kulutusta) ja edesauttaa näin ympäristönsuojelua ja hiilidioksidipäästöjen vähentämistä. Uusi energiankulutusmerkintöjä koskeva puitedirektiivi on myös tärkeä osa ympäristön kannalta kestävää yhdennettyä tuotepolitiikkaa, sillä se sisältää kannustimiin ja julkisiin hankintoihin liittyviä aloitteita. Ehdotus on uudelleenlaadittu toisinto. 3. NEUVOSTON KANTAA KOSKEVAT HUOMIOT 3.1. Yleisiä huomioita neuvoston kannasta Neuvoteltu neuvoston kanta on sisällöllisesti suurelta osin linjassa komission ehdotuksen kanssa, joten se on hyväksyttävissä. 3.2. Sopiminen neuvoston ensimmäisen käsittelyn kannasta Neuvoteltu neuvoston kanta on tulos toimielinten kahdessa vaiheessa käymistä neuvotteluista. Ensimmäinen vaihe koski ehdotuksen teknistä sisältöä ja toinen vaihe sen oikeusperustan ja komitologiasäännösten mukauttamista Lissabonin sopimuksen mukaisiksi. Teknisen sisällön osalta ITRE-valiokunnan puheenjohtaja Herbert Reul vahvisti 2. joulukuuta 2009 parlamentin hyväksynnän 17. marraskuuta 2009 pidetyssä lopullisessa poliittisessa kolmikantavuoropuhelussa sovitulle ja Coreperin 19. marraskuuta 2009 hyväksymälle tekstille. Lissabonin sopimukseen mukauttamisen osalta saavutettiin kompromissiratkaisu, jonka Coreper hyväksyi 24. maaliskuuta 2010 ja parlamentin ITRE-valiokunnan puheenjohtaja Herbert Reul vahvisti 25. maaliskuuta 2010. Neuvoston kanta vahvistettiin virallisesti kirjallisessa menettelyssä [14]. huhtikuuta 2010. Neuvottelujen pääaiheet, joista on päästy sopimukseen, ovat seuraavat: - Oikeusperustan muuttaminen (johdanto-osa): Lissabonin sopimuksen voimaantulon vuoksi neuvosto ja parlamentti sopivat, että oikeusperusta muutetaan SEUT-sopimuksen 194 artiklaksi, ottaen huomioon, että direktiivin olennaisena tavoitteena on energiansäästö. Ottaen huomioon kyseisen kannan sekä direktiivin tavoitteen, jona on edistää energiatehokkuutta SEUT-sopimuksen 114 artiklan mukaiset sisämarkkinanäkökohdat säilyttäen, komissio voi hyväksyä ehdotuksensa oikeusperustan muuttamisen SEUT-sopimuksen 114 artiklasta SEUT-sopimuksen 194 artiklaksi ja aikoo sisällyttää tämän tiedonannossaan (2009) 665 lopullinen olevaan liitteeseen. - Säädösvallan siirron nojalla annettavat säädökset: Lissabonin sopimuksen voimaantulon vuoksi neuvosto ja parlamentti sopivat 10, 11, 11 a and 11 b artiklassa tarkoitettuihin delegoituihin säädöksiin liittyvistä säännöksistä. Tekstiin liitetään komission lausuma, jossa selvennetään, että delegoitujen säädösten tiedoksiantamisessa otetaan huomioon toimielinten lomakaudet (liite 1). Siihen liitetään myös neuvoston, parlamentin ja komission yhteinen lausuma siitä, että direktiivin säännökset eivät muodosta ennakkotapausta SEUT-sopimuksen 290 artiklan täytäntöönpanolle (liite II). - Soveltamisalan laajentaminen (1 artiklan 1 ja 2 kohta): Soveltamisala laajennetaan koskemaan kaikkia energiaan liittyviä kotitalouksien, kaupan ja teollisuuden tuotteita siten kuin komissio on ehdottanut. - Merkinnän luvaton käyttö (2 artikla): Tekstiin lisätään selvennys siitä, mikä on merkinnän luvallista ja mikä luvatonta käyttöä. - Markkinavalvonta (3 artikla): Markkinavalvontasäännöksiä lujitetaan, jotta direktiivin soveltamisen valvonnasta voitaisiin huolehtia paremmin. - Mainontaa koskevat vaatimukset (4 artiklan a ja b alakohta): Tekstiin lisätään säännös, jonka mukaan energiatehokkuusluokka on ilmoitettava kaikessa mainonnassa, joka sisältää delegoidun säädöksen piiriin kuuluvien tuotteiden energiankulutukseen liittyviä tietoa tai hinnan. - Julkiset hankinnat (9 artiklan 1 ja 2 kohta): Jäsenvaltioita kannustetaan käyttämään julkisissa hankinnoissa parasta energiatehokkuusluokkaa (asettaen edellytykseksi kustannustehokkuuden, taloudellisen toteutettavuuden, teknisen soveltuvuuden ja riittävän kilpailun). - Kannustimet (9 artiklan 3 ja 4 kohta): Kuten julkisten hankintojen tapauksessa, jäsenvaltioita kannustetaan soveltamaan parasta energiatehokkuusluokkaa tai tähtäämään tätäkin korkeammalle soveltamalla korkeimpia suoritustasoja tarjotessaan kannustimia kansalaisilleen. Verotus ja verotukselliset toimenpiteet eivät ole direktiivissä tarkoitettuja kannustimia. - Merkinnän layout (11 artiklan 4 kohdan d alakohta): Lähtökohtana käytettävään A–G-asteikkoon voidaan lisätä kolme uutta luokkaa (A+, A++, A+++). Komissio voi tarkistaa luokitusta siinä vaiheessa, kun merkittävä osuus tuotteista sijoittuu kahteen parhaimpaan energiatehokkuusluokkaan (A++/+++) ja tuotteita on siksi perusteltua erotella entisestään. Tekstiin liitetään komission lausuma siitä, mitä tuotteiden merkittävällä osuudella tarkoitetaan. Johdanto-osaan lisätään maininta, että puitedirektiivin uudelleentarkastelun yhteydessä (joka on tehtävä viimeistään vuonna 2014) merkinnän tarkistamisessa harkitaan uudelleenluokitusvaihtoehtoa (rescaling). 4. PÄÄTELMÄT Neuvoston kanta vastaa komission alkuperäisen ehdotuksen tavoitteita. Näin ollen komissio tukee sitä. LIITE I Komission lausumat ehdotukseen Euroopan parlamentin ja neuvoston direktiiviksi energiaan liittyvien tuotteiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin (uudelleenlaadittu) 1 artiklan 2 kohta ”Laatiessaan johdanto-osan [3a] kappaleessa tarkoitetun luettelon ensisijaisista energiaan liittyvistä tuotteista komissio kiinnittää asianmukaista huomiota myös energiaan liittyviin rakennusalan tuotteisiin ottaen erityisesti huomioon mahdolliset energiansäästöt, jotka eräiden tällaisten tuotteiden merkinnöillä voitaisiin saavuttaa, kun pidetään mielessä, että rakennukset aiheuttavat 40 prosenttia energian kokonaiskulutuksesta EU:ssa.” 11 artiklan 2 kohta ”Ehdottaessaan uusia täytäntöönpanosäädöksiä uudelleenlaaditun direktiivin nojalla komissio varmistaa, että päällekkäistä lainsäädäntöä vältetään ja tuotteita koskevan EU-lainsäädännön yleinen johdonmukaisuus säilytetään.” 11 artiklan 4 kohdan d alakohta Merkintäluokitusten tarkistamista edellyttävä merkittävä osuus tuotteista ”Komissio katsoo, että kahteen korkeimpaan energiatehokkuusluokkaan kuuluvien tuotteiden osuutta on pidettävä merkittävänä, kun voidaan arvioida, että - sisämarkkinoilla saatavilla olevien, luokkaan A+++ tai A++ kuuluvien mallien määrä on vähintään kolmasosa saatavilla olevien vastaavien mallien kokonaismäärästä, tai - luokkaan A+++ tai A++ kuuluvien tuotteiden vuotuisen myynnin osuus sisämarkkinoilla on vähintään kolmasosa, tai - molemmat.” Kuluttajatiedotus ”Komissio tukee yhteisön välineiden kuten Älykäs energiahuolto Euroopassa -ohjelman käyttöä edistämään - aloitteita, joilla lisätään loppukäyttäjien tietoisuutta energiamerkinnän hyödyistä, - aloitteita, joissa seurataan markkinoiden ja teknologian kehitystä, joka johtaa entistä energiatehokkaampiin tuotteisiin, erityisesti yksilöimällä suorituskyvyltään parhaat mallit eri tuoteryhmissä ja antamalla tiedot kaikkien asiaan liittyvien tahojen, kuten kuluttajajärjestöjen, toimialajärjestöjen ja ympäristöjärjestöjen, käyttöön, jotta niitä voidaan levittää laajasti kuluttajille.Tällaista seurantaa voitaisiin myös käyttää indikaattorina direktiiveihin 1992/75/ETY ja 2005/32/EY perustuvien merkintöjä ja/tai ekologista suunnittelua koskevien toimenpiteiden uudelleentarkastelussa.” Lomakaudet ”Euroopan komissio panee merkille, että lukuun ottamatta tapauksia, joita varten säädöksessä on säädetty kiireellisestä menettelystä, Euroopan parlamentti ja neuvosto katsovat, että delegoitujen säädösten tiedoksiantamisessa on otettava huomioon toimielinten lomakaudet (talvisin, kesäisin ja Euroopan parlamentin vaalien aikaan) sen varmistamiseksi, että Euroopan parlamentti ja neuvosto voivat käyttää oikeuksiaan asianomaisten säädösten mukaisissa määräajoissa; komissio on valmis toteuttamaan tämän edellyttämät toimenpiteet.” LIITE II Toimielinten lausuma Euroopan parlamentin, neuvoston ja komission lausumaSEUT-sopimuksen 290 artiklasta ”Euroopan parlamentti, neuvosto ja komissio ilmoittavat, että tämän direktiivin säännökset eivät vaikuta toimielinten tuleviin kantoihin liittyen SEUT-sopimuksen 290 artiklan tai vastaavia säännöksiä sisältävien yksittäisten säädösten täytäntöönpanoon.”